Gabriel Gudmundsson

Gabriel Johan Gudmundsson (sündinud 29. aprillil 1999 Malmös) on Rootsi jalgpallur, kes mängib vasakkaitsjana Prantsusmaa kõrgliigaklubis Lille ja Rootsi jalgpallikoondises.

Ta alustas klubikarjääri Rootsi klubis Halmstads BK. 2016. aastal debüteeris ta klubi põhimeeskonnas Rootsi esiliigas. 2017. aastal mängis ta klubiga Rootsi kõrgliigas.

Aastatel 2019–2021 mängis Gudmundsson Hollandi kõrgliigaklubis Groningen.

2021. aasta augustis sõlmis ta viieaastase lepingu Lille'iga."GABRIEL GUDMUNDSSON, UN ESPOIR SUÉDOIS AU LOSC". Lille. 31.8.2021. Vaadatud 12.6.2022

Rootsi jalgpallikoondises tegi Gudmundsson debüüdi 9. juunil 2022 UEFA Rahvuste Liiga mängus Serbia vastu.

Tema isa Niklas Gudmundsson on endine jalgpallur.

 Viited 

Kategooria:Rootsi jalgpallurid
Kategooria:FC Groningeni mängijad
Kategooria:Lille OSC mängijad
Kategooria:Ligue 1 mängijad
Kategooria:Sündinud 1999